Source: http://www.roznava.sk/obnova-obalovych-konstrukcii-bytoveho-domugrgrg
Timestamp: 2018-12-11 14:55:12+00:00

Document:
Č.j.: 4015/2018-48997-VYST-An
V Rožňave 04.10.2018
Mesto Rožňava, ako príslušný stavebný úrad podľa § 117 ods. 1 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej stavebný zákon) v nadväznosti na § 5 písm. a) zákona č. 608/2003 Z. z. o štátnej správe pre územné plánovanie, stavebný poriadok a bývanie v platnom znení v spojení s §§ 5 a 13 zákona č. 369/1990 Zb. o obecnom zriadení v znení neskorších predpisov, v rámci zahájeného konania prerokoval žiadosť v zmysle § 60 ods. (1) stavebného zákona a po preskúmaní žiadosti podľa § 62 ods. (1) stavebného zákona a §§ 8, 9 vyhlášky MŽP SR č. 453/2002 Z. z., ktorou sa vykonávajú niektoré ustanovenia stavebného zákona, v súlade s §§ 46 a 47 zákona č. 71/1967 Zb. o správnom konaní (správny poriadok) v platnom znení a rozhodol nasledovne:
na Šafárikovej ulici č. 107, súpisné číslo 468, nachádzajúci sa na pozemku
parc. č. KN-C 1942/3 v k. ú. Rožňava.
Predmetný bytový dom sa nachádza v intraviláne mesta Rožňava. Je zrealizovaný v stavebnej sústave T-08 B, ako päť podlažný so štyrmi obytnými nadzemnými podlažiami a jedným technickým podlažím, čiastočne zapusteným. Obvodový plášť je predsadený z troskopemzobetónových panelov hrúbky 240 mm a železobetónovými nosnými stenovými dielcami hrúbky 190 mm. Stropnú konštrukciu tvoria stropné železobetónové dosky hrúbky 190 mm. Strešná konštrukcia je pôvodne riešená ako dvojplášťová s vnútorným odvodnením do strešných vpustov.
Na zateplenie obvodových stien je navrhnutý kontaktný zatepľovací systém STOMIX s izolantom na báze minerálnej vlny hrúbky 140 mm. Stropy čiastočne zapusteného suterénu, nad ktorými sú vykurované miestnosti bytov budú dodatočne zateplené izolačnými doskami z kamennej vlny - lamelami LG1 hrúbky 80 mm, zateplenie priestorov v interiéry bytového domu je navrhnuté tepelným izolantom na báze minerálnej vlny hrúbky 80 mm. Na zateplenie priečelných stien lodžií je navrhnutý tepelný izolant z minerálnej vlny hrúbky 100 mm.
Zateplenie strešného plášťa je navrhnuté tepelným izolantom na báze EPS STABIL hrúbky 250 mm.
Súčasťou rekonštrukcie bytového domu je výmena vnútorných spoločných rozvodov elektroinštalácie v pôvodnom trasovaní, výmena spoločných rozvodov studenej a teplej vody, kanalizácie a vykurovania, výmena bleskozvodu, výmena odkvapového chodníka, výmena strešného svetlíka, umiestnenie striešok nad vstupom do bytového domu a na poslednom podlaží bytového domu.
Zodpovedný projektant: Patrium s.r.o, Petzvalová č. 33, 040 11 Košice
vlastníci bytov a nebytových priestorov bytového domu na Šafárikovej ulici č. 107 v Rožňave
Termín ukončenia stavby: 31.10.2020
Pre uskutočnenie stavby sa určujú tieto podmienky
Termín dokončenia stavby 31.10.2020.
Nakoľko počas rekonštrukčných prác dôjde k zániku vetracích otvorov v atike bytového domu, tieto je nutné nahradiť špeciálnymi búdkami pre dážďovníky. Stavebník je povinný umiestniť 2 ks špeciálnych búdok pre dážďovníkov typu APUS 3 do
Južnej štítovej steny bytového domu a 1ks špeciálnych búdok pre netopiere MXI-B do severnej steny bytového domu.
BYTEX RV, s.r.o., so sídlom Betliarska č. 4, 048 01 Rožňava, ako správca bytového domu, podala dňa 02.07.2018 na príslušnom úrade žiadosť o stavebné povolenie na stavbu „Obnova obalových konštrukcií bytového domu“ na Šafárikovej ulici č. 107 súp. č. 468 v Rožňave, ktorý je umiestnený na pozemku parc. č. KN-C 1942/3 v k. ú. Rožňava. Súčasťou povolenia obnovy obalových konštrukcií bytového domu je výmena spoločných rozvodov elektroinštalácie a zdravotechniky.
Stavebný úrad predloženú žiadosť o stavebné povolenie spolu aj s podkladmi preskúmal v zmysle § 62 ods. (1) stavebného zákona a §§ 8, 9 vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona, a vzhľadom k tomu, že nezistil žiadne nedostatky, oznámil začatie stavebného konania podľa § 61 ods. (4) stavebného zákona listom č. 4015/2018-43289-VYST-An zo dňa 06.08.2018 všetkým známym účastníkom konania a dotknutým orgánom štátnej správy. Vlastníkom bytov a nebytových priestorov v bytovom dome oznámil začatie konania verejnou vyhláškou vyvesenou na úradnej tabuli mesta a zverejnenej na webovej stránke mesta v lehote 15 dní. Nakoľko boli stavebnému úradu dobre známe pomery staveniska a žiadosť poskytovala dostatočný podklad pre posúdenie navrhovanej stavby, upustil v zmysle § 61 ods. (2) stavebného zákona od miestneho šetrenia a ústneho konania. Súčasne upozornil účastníkov konania, že môžu v súlade s § 61 ods. (3) svoje námietky a pripomienky uplatniť do 7 pracovných dní, inak k nim nebude prihliadnuté. V rovnakej lehote mohli oznámiť svoje stanoviská dotknuté orgány štátnej správy, inak podľa § 61 ods. (6) stavebného zákona sa má za to, že ich stanovisko je kladné. Stavebnými prácami sa zlepšia tepelnotechnické vlastnosti stavby, bezpečnosť stavby pri jej užívaní, energetická úspornosť stavby, požiarna bezpečnosť, mechanická odolnosť stavby a tým sa predĺži životnosť stavby. Stavba sa bude uskutočňovať dodávateľsky, dodávateľ bude určený po výberovom konaní. Vzhľadom k tomu, že uskutočnením stavby nie sú ohrozené záujmy spoločnosti, ani záujmy alebo práva jednotlivých účastníkov konania a predložená dokumentácia spĺňa všeobecné technické požiadavky na stavbu stavebný úrad rozhodol tak, ako sa uvádza vo výroku tohto rozhodnutia.
K žiadosti o stavebné povolenie boli predložené tieto doklady: výpis listu vlastníctva č. 5044 zo dňa 27.06.2018, kópia z katastrálnej mapy zo dňa 27.06.2018, projektová dokumentácia v dvoch vyhotoveniach, statický posudok a požiarna bezpečnosť stavby, energetické posúdenie hospodárnosti stavby, zápisnica zo schôdze vlastníkov bytov a nebytových priestorov bytového domu na Šafárikovej ulici č. 107 zo dňa 13.03.2018, vyjadrenie dotknutých orgánov štátnej správy a to: OR Hasičského a záchranného zboru Rožňava č. ORHZ-RV1-379-001/2018 zo dňa 14.05.2018, Regionálneho úradu verejného zdravotníctva Rožňava č. 440/2018-299/HŽPaZ zo dňa 21.06.2018, Okresného úradu, odboru starostlivosti o životné prostredie (ŠSOH) č. OU-RV-OSZP-2018/005954 zo dňa 21.05.2018, (ŠSOPaK) č. OU-RV-OSZP-2018/005796 zo dňa 16.05.2018 a č. OU-RV-OSZP-2018/008288 zo dňa 10.08.2018.
Správny poplatok za vydanie stavebného povolenia bol zaplatený v hotovosti dňa
02.07.2018 do pokladne správneho orgánu v hodnote 100 €, podľa položky 60 písm. c) bod 2) „Sadzobníka správnych poplatkov“ tvoriaceho prílohu zákona č. 145/1995 Z. z. o správnych poplatkoch v znení neskorších predpisov.
Publikované: 10.10.2018 14:20 hod.

References: § 117
 § 5
 § 60
 § 62
 § 62
 § 61
 § 61
 § 61
 § 61